[{"text_idx": "#000002", "text": "Rwyf wrth fy modd yn gweithio gydag entrepreneuriaid. Ar o\u0302l bod trwy sawl busnes newydd fy hun, gwn fod materion heriol iawn bob amser yn codi ac fel Prif Swyddog Gweithredol / Sylfaenydd maent yn aml yn gorffwys ar eich ysgwyddau. Fy nghyngor i yw os ydych chi\u2019n newydd i\u2019r ro\u0302l a dyma\u2019ch tro cyntaf, dewch o hyd i fentor da a pheidiwch a\u0302 bod ofn gofyn, hyd yn oed os yw\u2019n ymddangos yn gwestiwn gwirion ar y pryd. Mae yna lawer o bobl sydd wedi bod ar yr un daith a hyd yn oed os nad oes ganddyn nhw\u2019r atebion, byddan nhw\u2019n medru rhoi chi ar ben ffordd i\u2019ch helpu chi i ddod o hyd i ddatrysiad. Rydyn ni i gyd wedi bod yno!"}, {"text_idx": "#000003", "text": "Mae\u2019n hawdd dweud dal ati pan fydd pethau\u2019n mynd yn anodd, ond os oes gennych chi\u2019r egni a\u2019r penderfyniad i wneud hynny, fe ddaw\u2019r llwyddiant. Rwyf, ym mron pob busnes a ddechreuais, wedi cyrraedd pwynt sawl gwaith lle roeddwn i\u2019n meddwl \u2018mae hyn yn amhosib\u2019 neu \u2018nid yw\u2019n mynd i weithio\u2019 a bu bron i mi rhoi\u2019r ffidil yn y to. Ond bob tro roeddwn i\u2019n cymryd cyngor, ac yn symud cam bach ymlaen a\u2019r llwybrau\u2019n cael eu clirio."}, {"text_idx": "#000004", "text": "Pan fyddwch chi\u2019n dechrau unrhyw beth, meddyliwch bob amser am eich allanfa. Mae yno lawer. Does dim rhaid i chi ddewis un ond byddwch yn agored am yr holl bosibiliadau a pheidiwch a\u0302 bod ofn symud ymlaen tuag at bob un ohonynt. Pan ddaw\u2019r amser, byddwch chi\u2019n gwybod yn reddfol beth i\u2019w wneud."}, {"text_idx": "#000005", "text": "Byddwn yn dweud bod fy sgil mwyaf yn ymwneud a\u0302 gweithio gyda phobl, dod i\u2019w hadnabod, deall eu huchelgeisiau, gosod nodau cyraeddadwy iddynt, eu hysgogi a\u2019u hannog. Rwy\u2019n cofio fy un o\u2019m busnesau newydd, y recriwt cyntaf oedd llanc 19 oed mewn ro\u0302l gwerthu. Aeth hi ymlaen i fod yn gyfarwyddwr ieuengaf cwmni a restrwyd gan AIM ac yn llwyddiannus iawn yn ei rhinwedd ei hun. Trwy ddod a\u0302\u2019r bobl iawn gyda chi ar y daith, rydych chi\u2019n gwella\u2019ch siawns o lwyddo yn sylweddol."}, {"text_idx": "#000010", "text": "Clywch y diweddaraf gan M-SParc"}]